User:Klara Marcix/sandbox

= Neli Ružić = Neli Ružić (1966., Split) multimedijalna je hrvatska umjetnica koja istražuje percepciju vremena različite aspekte temporalnosti u odnosu na povijesne narative, preklapanja osobnog i kolektivnog sjećanja i migracije. U svojoj umjetničkoj praksi koristi različite medije i forme poput intervencija u javnom prostoru, objekata, instalacija i video instalacija te procesualnih radova koji uključuju arhivske i dokumentarne prakse. Ružić je diplomirala slikarstvo na Fakultetu primenjenih umetnosti u Beogradu te magistrirala na Facultad de Artes, UAEM, Meksiko. Krajem 1999. godine odlazi u Ciudad de México gdje gdje produbljuje svoj umjetničko istraživanje u medijima instalacije i video-instalacije u kojima se tematski bavi iskustvom izmještanja i sjećanjem. Od 2003. do 2012. godine predaje na ENPEG La Esmeralda, Centro Nacional de las Artes. Povratkom u Hrvatsku, od 2013. predaje u Školi likovnih umjetnosti Split gdje 2014. osmišljava koncept i program Galerije Škola koju vodi do 2018. godine. Od 2021. godine radi na Odsjeku za slikarstvo, Umjetničke akademije Sveučilišta u Splitu. Članica je Hrvatske udruge likovnih umjetnika Split.

Izložbe
Imala je niz samostalnih izložbi i sudjelovala na brojnim izložbama, projektima i festivalima u Hrvatskoj, Europi, Kanadi, SAD-u i Latinskoj Americi, a najznačajnije su: BIENALSUR (Tucuman, Buenos Aires, Argentina, 2024.), Vidljive, (MSU Zagreb, Galerija umjetnina Split, Umjetnička galerija Dubrovnik, 2023./2024.), Tijelo i teritorij Prekogranični dijalozi (Kunsthaus Graz, Austria), Breathturn, OSTRALE Biennale (Dresden, Njemačka, 2022.), Slava: Hrvatske umjetnice pozdravljaju KIKI SMITH, (Split, 2022.), (In)constancy of Space – Struggle for Identity (Amsterdam, Nizozemska, 2016.), Transitio_02 festival Internacional de Arte Electrónico and Video(Ciudad de Mexico, 2007.), 15th International Electronic Art Festival – Videobrasil (São Paulo, 2005.), ARCO ´99, West Wind- East Wind (Madrid 1999.), Checkpoint, Galerija moderne umjetnosti, SCCA (Zagreb, 1995.)

Njeni radovi se nalaze u kolekcijama Galerije umjetnina u Splitu, MMSU Rijeka, MSU Zagreb, Galeriji Marino Cettina u Umagu, Canal Mediateca CaixaForum, Barcelona.

Nagrade
Dobitnica je više nagrada i stipendija poput Nagrada Signes de Nuit na 16. Festival International de Cinéma, Pariz, (2018.), druge nagrade MSU, Zagreb (2016.), stipendije meksičkog Nacionalnog vijeća za znanost i tehnologiju- Conacyt (2012-2013.); stipendije Grada Splita (1996.); stipendije CEC ArtsLink (1996.) za rezidenciju u Headlands Center for the Arts, San Francisco te Nagradu Biennala Mladih, Moderna Galerija u Rijeci (1993.)

Radovi
"Timescape", 2021.

"It’s Too Late to Give Up", 2023.

" Timescape", 2023.

"Timescape / time landscape", 2023.

"Deep Time", 2023.

"Breathing Together (Measuring the Cosmos)", 2023.

"Stucco", 2023.

"All Moments at the Same Time", 2023.

"Mending Time", 2023.

"Tempus fugit", 2024.